Case ID: 1017615
Sentence 0: TƏSVİRİ HİSSƏ Ərizəçi İddiaçı məhdud məsuliyyətli cəmiyyət müvəqqəti xarakterli müdafiəyə dair ərizə ilə Sumqayıt İnzibati-İqtisadi Məhkəməsinə müraciət edərək, Azərbaycan Respublikasının Əmək və Əhalinin Sosial Müdafiəsi Nazirliyi yanında Dövlət Sosial Müdafiə Fondu Abşeron şöbəsi tərəfindən İddiaçı məhdud məsuliyyətli cəmiyyətinin “X” açıq səhmdar cəmiyyətinin “Sabunçu” fılialında, “X1” açıq səhmdar cəmiyyətinin “Nəsimi” filialında və “X2” açıq səhmdar cəmiyyətinin “Dərnəgül” filialında yerləşən hesablaşma hesablarına qoyulmuş sərəncamların icrasının dayandırılması, Cəmiyyətin bank hesablaşma hesablarına mübahisələndirilən borc ilə bağlı yeni sərəncamın qoyulmasının Azərbaycan Respublikasının Əmək və Əhalinin Sosial Müdafiəsi Nazirliyi yanında Dövlət Sosial Müdafiə Fondunun Abşeron şöbəsinə və üçüncü şəxs Azərbaycan Respublikasının Əmək və Əhalinin Sosial Müdafiəsi Nazirliyi yanında Dövlət Sosial Müdafiə Fonduna qadağan edilməsi və qoyulduğu təqdirdə banklar tərəfindən icra edilməməsi barədə qərardad qəbul edilməsini xahiş etmişdir.